ഇകോളി ബാധിച്ച് അഡ്മിറ്റായ ബില് ക്ലിന്റണ് നാലാം ദിവസവും ആശുപത്രിയില് തന്നെ നില ഗുരുതരമല്ലെന്ന് പറയുമ്ബോഴും 75 കാരന്റെ ആരോഗ്യ നിലയെ കുറിച്ച് ആശങ്ക ഇ കോളി ബാക്ടീരിയ മൂലം രക്തത്തിലുണ്ടായ അണുബാധയെ തുടര്ന്ന് ആശുപത്രിയില് പ്രവേശിപ്പിക്കപ്പെട്ട മുന് അമേരിക്കന് പ്രസിഡണ്ട് ബില് ക്ലിന്റണ് തുടര്ച്ചയായ നാലാം ദിവസവും ആശുപത്രിയില് തന്നെ തുടരുകയാണ്. ചൊവ്വാഴ്ച്ച രോഗബാധിതനയ ക്ലിന്റണ് അപ്പോള് മുതല് തന്നെ നിരീക്ഷണത്തിലാണെന്ന് അദ്ദേഹത്തിന്റെ വക്താവ് ഏയ്ഞ്ചല് ഉറേന അറിയിച്ചു. അണുബാധയെ ചെറുക്കാനുള്ള ഇന്ട്രാ വീനസ് ആന്റിബയോട്ടികള് നല്കിക്കൊണ്ടിരിക്കുകയാണ് 79 കാരനായ മുന്പ്രസിഡണ്ടിന്. ബില് ക്ലിന്റണ് ഇപ്പോള് തീര്ത്തും നല്ല നിലയിലാണെന്നും തനിക്ക് ലഭിക്കുന്ന ശ്രദ്ധയിലും ശുശ്രൂഷയിലും അതീവ സംതൃപ്തനാണെന്നും ഉറേന പറഞ്ഞു. അദ്ദേഹത്തിന് ആയുരാരോഗ്യ സൗഖ്യം നേര്ന്നുകൊണ്ട് രംഗത്തെത്തിയ മുഴുവന് ആളുകളോടും അദ്ദേഹം കൃതജ്ഞത രേഖപ്പെടുത്തുന്നതായും അവര് പറഞ്ഞു. ക്ലിന്റണെ പ്രവേശിപ്പിച്ചിരിക്കുന്ന യൂണിവേഴ്സിറ്റി ഓഫ് കാലിഫോര്ണിയ ഇര്വിന് മെഡിക്കല് സെന്ററിലെത്തി ഇന്നലെ ഹിലാരി ക്ലിന്റണ് തന്റെ ഭര്ത്താവിനെ കണ്ടു. സന്തത സഹചാരിയായ ഹുമ അബേഡിനൊപ്പമാണ് ഹിലാരി എത്തിയത്. ഇത് രണ്ടാം തവണയാണ് ഹുമ അബേഡിനൊപ്പമെത്തി ഹിലാരി തന്റെ ഭര്ത്താവിനെ സന്ദര്ശിക്കുന്നത്. വ്യാഴാഴ്ച്ച രാത്രിയും ഇവര് ഇവിടെ എത്തിയിരുന്നു. രണ്ടു മൂന്നു ദിവസത്തിനകം തന്നെ മരുന്നുകള് വായിലൂടെ കൊടുക്കാവുന്ന അവസ്ഥാവിശേഷം സംജാതമാകുമെന്നും പിന്നീട് അദ്ദേഹത്തിന് ആശുപത്രി വിടാമെന്നുമാണ് അറിയാന് കഴിയുന്നത്. നേരത്തേ അമേരിക്കന് പ്രസിഡണ്ട് ജോ ബൈഡന് അദ്ദേഹത്തെ വിളിച്ച്, തന്റെ പ്രാര്ത്ഥനകള് അറിയിച്ചിരുന്നു. 2004ല് ഹൃദയ ശസ്ത്രക്രിയയ്ക്ക് വിധേയനായ മുന് പ്രസിഡണ്ട് ചില പരിപാടികളുമായി ബന്ധപ്പെട്ട് സതേണ് കാലിഫോര്ണിയയില് എത്തിയപ്പോഴാണ് രോഗബാധിതനായത്.തലവേദന, ഛര്ദ്ദി, ഓക്കാനം തുടങ്ങിയവയായിരുന്നു ആദ്യ ലക്ഷണങ്ങള്. അതിനേ തുടര്ന്ന് അദ്ദെഹത്തെ ആശുപത്രിയില് പ്രവേശിപ്പിക്കുകയായിരുന്നു. തുടര്ന്ന് നടത്തിയ പരിശോധനയിലാണ് രക്തത്തിലെ അണുബാധ കണ്ടെത്തിയത്. അണുബാധയുടെ ഉറവിടം മൂത്രമാണെന്നും കണ്ടെത്തി. ഇ കോളി എന്ന ബാക്ടീരിയയാണ് അണുബാധയ്ക്ക് കാരണമായിരിക്കുന്നത്. മൂത്രനാളിയില് ഉണ്ടായ അണുബാധ പിന്നീട് രക്തത്തിലേക്ക് പടരുകയായിരുന്നു എന്നാണ് ആശുപത്രി വൃത്തങ്ങള് അറിയിച്ചത്. രണ്ടു ദിവസത്തെ ചികിത്സകൊണ്ടു തന്നെ നില മെച്ചപ്പെട്ടിട്ടുണ്ടെന്നും ആശുപത്രി വൃത്തങ്ങള് അറിയിക്കുന്നു. ഏതായാലും ഇപ്പോള് അദ്ദേഹം അപകടനിലയിലൊന്നുമല്ല, രണ്ടു ദിവസത്തിനകം തന്നെ ആശുപത്രി വിടാന് ആകുമെന്നും ആശുപത്രി വൃത്തങ്ങള് അറിയിച്ചു.